Aftale

Mellem

|  |  |
| --- | --- |
|  | **Beirholms Væverier A/S**  Nordager 20  6000 Kolding  CVR nr. 36 80 51 10  (herefter ”*BV*”) |
| og |  |
|  | **[Part 2]**  [Adresse]  [Post nr. by]  CVR nr. [indsæt]  (herefter ”*XX*”) |

som dags dato er indgået om vilkårene for XX’s brug af BV’s fotografier, som tilsendes XX i jpeg-filer eller downloades fra Beirholms Digital Warehouse (herefter ”*Fotografier*”):

1. BV er indehaver af alle enerettigheder til Fotografier, herunder men ikke begrænset til ophavsrettigheder.
2. XX anerkender BV’s enerettigheder til Fotografier og accepterer samtidig at være uberettiget til at anvende Fotografier på anden måde end udtrykkeligt aftalt mellem BV og XX.
3. XX gives ved denne Aftale en ret til vederlagsfrit at anvende Fotografier, men kun af produkter, som er købt eller genkøbt fra BV i løbet af de sidste 1,5 år, til XX’s markedsføring af BV’s tekstilprodukter på XX’s hjemmeside under domænenavnet www.domænenavn.dk samt i kataloger og brochurer udgivet af XX med henblik på salg af BV’s tekstilprodukter.

1. XX’s ret i henhold til pkt. 3 og 4 er givet under forudsætning af, at XX ved hver brug af Fotografier angiver, „© 20xx Beirholms Væverier A/S“.
2. XX anerkender og accepterer, at XX er uberettiget til at redigere, ændre, tilføje, retouchere, omarbejde og/eller bearbejde Fotografier, herunder Fotografiers format, medmindre det er udtrykkeligt aftalt med BV. Uanset dette har XX ret til at foretage en forholdsmæssig beskæring af Fotografier, såfremt en sådan beskæring er nødvendig af hensyn til XX’s mulighed for at offentliggøre, tilgængeliggøre, fremvise, fremføre og/eller sprede Fotografier ved markedsføring af BV’s tekstilprodukter.
3. XX garanterer, at XX vil anvende Fotografier på en sådan måde, at BV’s offentlige anseelse ikke vil blive krænket.
4. Rettigheder og forpligtelser i henhold til denne Aftale kan ikke af XX overdrages eller videregives til tredjemand uden udtrykkeligt samtykke fra BV.
5. Skulle en tvist opstå mellem BV og XX vedrørende en eller flere rettigheder og/eller forpligtelser i henhold til denne Aftale, som ikke kan løses i mindelighed, er BV og XX enige om, at tvisten skal afgøres af Retten i Kolding.

Hver af de underskrivende personer erklærer ved deres underskrift at være berettiget til på vegne af enten Beirholms Væverier A/S eller XX at tiltræde nærværende Aftale med de rettigheder og forpligtelser, der er indeholdt heri.

Dato: Dato:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Navn: Navn:

Beirholms Væverier A/S XX